เรื่องร้องเรียน (ท่อระบายน้ำ,เสียงรบกวน) วันที่ 2022-07-27 15:47:36 — แขวงจันทรเกษม เขตจตุจักร กรุงเทพมหานคร
- เรื่องขอให้ กทม. โดยเขตจตุจักร เร่งรัดแก้ไขปัญหาโครงการปรับปรุงท่อระบายน้ำและผิวทางซอยรัชดาภิเษก42 แยก8 ดังนี้

1. ผรม.ตั้งไซท์งานบนทางสาธารณประโยชน์ ในซอยรัชดาภิเษก 42แยก8  บริเวณหน้าปากทางเข้าหมู่บ้านพรวัฒนา โดยนำหิน/ทราย /ซีเมนต์ และวัสดุก่อสร้าง อาทิ ท่อซีเมนต์ระบายน้ำ วางกองบนผิวทางสาธารณะ พร้อมทั้งวางเครื่องผสมปูนข้างบ้านราษฎร โดยไม่เช่าที่ตั้งไซท์งานให้เรียบร้อยเหมาะสม

2. มีการผสมปูนตลอดทั้งวัน ส่งเสียงดังทั้งจากเครื่องโม่และเสียงคนงานตะโกนสั่งงาน ทั้งมีฝุ่นปูนซีเมนต์จากเครื่องโม่ ลอยฟุ้งเข้าในบ้านราษฎรในขณะผสมปูน ปัญหานี้มีมาต่อเนื่องหลายวันแล้ว 

3. ราษฎรต้องปัดกวาดเช็ดถูบ้านกันทุกวัน เพราะฝุ่นเล็ดลอดเข้ามาในบ้านเยอะมาก  จำเป็นต้องปิดหน้าต่าง/ประตูบ้านทั้งหลัง แต่ฝุ่นละอองก็ยังเล็ดลอดเข้ามามากผิดปกติไปจากเดิม จนมีอาการแพ้จามไอเจ็บคอ

4. ผรม. ต่อประปาชั่วคราวตรงหน้าประตูบ้านราษฎร  คนงานจะมาล้างเท้า/ล้างภาชนะตรงหน้าประตูบ้านชาวบ้านเมื่อสิ้นวัน โดยทิ้งถังน้ำไว้ระเกะระกะหน้าบ้านราษฎรอย่างไม่เหมาะสม!!!

    5. มีรถขนส่งวัสดุก่อสร้างมาลงที่ไซท์งานชั่วคราว ที่เป็นทางสาธารณะปากทางเข้าหมู่บ้านพรวัฒนาในยามวิกาลแทบทุกคืน ในราว 21.30-23.00 น. ส่งเสียงดังรบกวนการพักผ่อนของราษฎร

- ข้อเสนอระยะยาว
   1. แผนงานก่อสร้างแต่ละช่วงจะทำอะไรแค่ไหน? เสร็จเมื่อใด? ถ้าใช้เวลานานขอให้เร่งปรับแผนก่อสร้าง โดยแยกเนื้องานที่ดำเนินการในแต่ละช่วง ให้แล้วเสร็จสมบูรณ์เป็นช่วงๆไป ทั้งงานวางท่อและงานผิวทาง เพื่อลดความเดือดร้อนและปัญหาการจราจรที่วุ่นวาย เพราะซอยรัชดาฯ42 เป็นทางลัดไปทะลุรัชดาฯ36 
     2. ถ้าเขตจตุจักรขอให้ผู้ควบคุมงานสั่ง ผรม. ปรับแผนเป็นดำเนินงานก่อสร้างในแต่ละช่วงให้จบสมบูรณ์ ทั้งงานท่อระบายและงานผิวทาง แล้วค่อยย้ายไปทำช่วงอื่นต่อ (ดูจากผังโครงการคาดว่าแบ่งเนื้องานเป็น 3-4 ช่วง) 
     3. หากรอทำงานทุกช่วงไปจนเสร็จพร้อมกันทีเดียว จะทำให้คนที่มีบ้านอยู่ตรงหน้างาน ประสบปัญหายากลำบากในการใช้ชีวิตมาก คนอื่นที่มาใช้ทางก็ย่อมวุ่นวาย เพราะทางในซอยคับแคบมาก รถต้องรอหลีกกันเป็นระยะๆ 
     4. วิธีที่เสนอนี้ ผรม.อาจมีความยุ่งยากหน่อย แต่จะลดปัญหาของประชาชนผู้ใช้ทาง และลดความไม่สะดวกของคนที่มีบ้านอยู่ริมโครงการฯ

- ข้อเสนอระยะเร่งด่วน
   1. ย้ายจุดกองหิน/ปูน/ทรายและเครื่องผสมปูนตรงปากทางเข้าหมู่บ้านพรวัฒนา ให้ไปตั้งที่อื่นไกลบ้านคนละแวกนี้ ไม่ใช่มายึดทางสาธารณะเป็นไซท์งานโดยพลการ
   2. ย้ายจุดต่อท่อประปาไปพ้นจากหน้าประตูบ้านราษฎร ไม่ใช่มาล้างอะไรๆหน้าบ้านคนอื่น
   3. ดูแลคนงานไม่ให้ส่งเสียงดัง หรือสูบบุหรี่บนทางสาธารณะ เพราะเสียง/ควันจะลอยเข้าบ้านประชาชน ซึ่งเป็นเหตุรำคาญ และอาจผิดต่อ พรบ.ควบคุมการบริโภคยาสูบ

        ขอบคุณมาก